Plán riadenia rizík

Zavádzanie nových foriem, služieb, produktov, systému, ... prináša so sebou vždy nejaké nebezpečenstvá a neistoty, ktoré je veľmi dobré identifikovať, odhadnúť, spoznať, alebo aspoň tušiť a vopred preventívne v projekte pôsobiť s cieľom ich odstránenia, alebo zmiernenia dopadov.

1. Určenie potrebných podkladov

* Pred samotným naplánovaním riadenia rizík je potrebné zhromaždiť relevantné podklady napríklad: štruktúru členenia prvkov v projekte, definovanie prác, zdrojov a nákladov, rozpočet, identifikáciu zdrojov, definovanie úloh a zodpovednosti pri riadení rizík a podobne.

1. Určenie prístupu k riadeniu rizík

* Určíme vhodné spôsoby a postupy odhalenia a určenia rizík, spôsob analýzy rizika, metodiku vyhodnocovania dopadov, intervaly aktualizácie stavu zmierňovania rizík, určenie spôsobu zachytenia vo vedomostnej základni, ...

1. Identifikácia rizík

* Riziká identifikujeme rôznymi nezávislými spôsobmi, najmenej dvomi. Môžeme využiť stretnutia projektového tímu, vytvorenie nezainteresovanej pracovnej skupiny ( treba dopredu uvážiť mieru informovanosti ), rozhovory s expertmi v rôznych odboroch a zainteresovanými skupinami, nemala by chýbať analýza historického vývoja podobných projektov ( polarizovane: veľmi úspešné a hlavne tie neúspešné ), ....

1. Vyhodnotenie rizík

* Pri identifikovaných rizikách určíme mieru závažnosti vplyvu na projekt, hlavne v kategóriách: pravdepodobnosť výskytu a miera vplyvu na projekt.

1. Určenie hlavných rizík projektu

* Spomedzi všetkých rizikových faktorov projektu, ktoré sme schopní identifikovať, vyberieme 3 – 5 najrizikovejších faktorov, ktoré by mohli ohroziť, alebo výrazne negatívne ovplyvniť výsledok projektu.

1. Posúdenie hlavných rizík

* Po identifikácii a určení hlavných rizík projektu posúdime mieru rizikovosti celého projektu a zvážime uskutočnenie celého projektu, jeho odsunutie do času zamedzenia alebo zníženia hlavných rizík, alebo pokračovanie projektu.

1. Zamedzenie a znižovanie rizík

* Určíme najúčinnejšie spôsoby eliminácie a zmiernenia jednotlivých hlavných rizík a dopad opatrení na rozpočet projektu.

1. Sledovanie vývoja rizík

* Určíme spôsob aktívneho sledovania vývoja hlavných rizikových faktorov s doplnením potrebných krokov do harmonogramu celého projektu.

1. Register rizík

* Zavedieme register rizík aj so sledovaním súvisiacich krokov na zmiernenie. Do registra rizík okrem hlavných rizík môžeme uviesť aj ďalšie riziká, ktorých eliminácia a zmierňovanie sa bude riešiť priebežne.

Výstupy:

* Vyhodnotenie rizík
* Register rizík

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licenčná_dohoda_na_verejne_sprístupnené_diela_MEDIA_COELI_®.html)

Váš konzultant: